Moria Tuisskool – Christelik, Afrikaans, Uitnemende Standaard
Moria Tuisskoolmateriaal verskaf onderrigmateriaal vir tuisonderwys van graad R tot graad 9 in Afrikaans asook Cambridge IGCSE, AS- en A-levels (grade 10 tot 12). Moria is ontwikkel deur 'n span van dertig verskillende vakspesialiste wat vakadviseurs, professore en senior vakonderwysers insluit. Moria bestaan al vir 25 jaar.
MORIA beteken: deur die Here voorsien.
Moria beywer hom om materiaal van uitnemende akademies standaard te voorsien, wat ook deur enige gemiddelde leerder, wat bereid is om hard te werk, bemeester kan word.
Moria-materiaal is daarop gerig om ons leerders na gees, siel en liggaam te ontwikkel. Die Christelike aard beteken dat niks geleer word wat strydig is met die Bybel en Christelike geloof nie.
Suiwer Afrikaans is vir Moria 'n hoë prioriteit en daarom bemark ons slegs Afrikaanse tuisskoolmateriaal tot graad 9, daarna volg die Cambridge Engelse stelsel.
Die ontwikkeling van die materiaal wat Moria bemark, het in 1996 begin. Die vakinhoude en onderwysbeleid van die staatskole het begin verander
Vir die Grondslagfase word onderrighulpmiddels saam met die boeke verskaf.
Grade 1 tot 9 se kwartaalikse evaluering is die ouers se verantwoordelikheid en verskillende evalueringstegnieke kan gebruik word, byvoorbeeld:
Ouers & Leerders
Daniëlle is op 22 weke gebore en het slegs 695 gram geweeg. Sy het geen weerstand teen siektes nie, sukkel met asma en het ADHD. Toe sy geen maaitjies in graad 2 in die staatskool gehad het nie, gespot was omdat sy gereeld in die hospital was en 'n mede skolier haar probeer verwurg het, het ek besluit: Dit is genoeg. Dit het my hart gebreek as sy elke oggend huil: "Asseblief Mamma, ek wil nie skool toe gaan nie." My paaie het met Moria gekruis deur 'n verwysing van my Pastoor. Ek was bang. Doen ek die regte ding? Ek het Moria geskakel en met Hannes gesels. April 2018 het Daniëlle haar boeke ontvang. My en my kind se lewe het net daar verander.
Thomas & Elena Gouws
Ek het al my prestasies as vanselfsprekend aanvaar, totdat ek vir 'n oomblik stilgestaan het, en 'n interessante patroon in my lewe begin herken het – die begin daarvan in my Moria-jare! Tuisskool het my geleer dat, met God se hulp, genade en seën 'n mens baie meer beheer het oor die rigting van jou lewenspaadjie, as wat die wêreld ons wil wysmaak. JY is die een wat daardie rigting bepaal en as jy jou langtermyn motiverings reg kies, en hard werk, is daar min dinge wat jou hoef te stop! Jy het die unieke geleentheid en voorreg om buite die beperkings van 'n normale struktuur te leer en ontwikkel."